CELEX: 
Language: et
Date: 2019-05-03 00:00:00
Title: KOMISJONI DELEGEERITUD OTSUS (EL) …/…, millega täiendatakse Euroopa Parlamendi ja nõukogu direktiivi 2008/98/EÜ toidujäätmete koguse ühtse mõõtmise ühise metoodika ja kvaliteedi miinimumnõuete osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Toidu tootmiseks, tarnimiseks ja säilitamiseks kulub loodusvarasid ning see avaldab mõju keskkonnale. Sellise toidu äraviskamine, mis on veel söödav või mida saab tööstuses kasutada kõrvalsaadusena, suurendab seda mõju ning põhjustab tarbijatele ja majandusele rahalist kahju. Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi projekti „FUSIONS“ raames tehtud uuringu kohaselt läheb ELis igal aastal raisku ligikaudu 88 miljonit tonni toitu ja sellega kaasnevad kulud on hinnanguliselt 143 miljardit eurot. 2015. aasta septembris võttis Ühinenud Rahvaste Organisatsiooni Peaassamblee 2030. aasta kestliku arengu eesmärkide kavas vastu eesmärgi vähendada poole võrra toidujäätmeid elaniku kohta nii jaemüügi kui ka tarbijate tasandil ning vähendada toidu raiskamist üldiselt kogu tootmis- ja tarneahelas. EL ja selle liikmesriigid on võtnud selle eesmärgi endale täitmiseks.
            
            
               Jäätmedirektiiv kohustab liikmesriike jälgima toidujäätmete teket ja võtma meetmeid nende tekke piiramiseks. Seni aga ei ole ELis olemas ühtlustatud meetodit toidujäätmete koguse mõõtmiseks ning seetõttu on avaliku sektori asutustel raske hinnata nende jäätmete ulatust, päritolu ja suundumusi ajas. Mõõtmisprobleemi lahendamine ja eelkõige võimalike kvantitatiivsete eesmärkide seadmine toidujäätmete vähendamiseks on oluline samm probleemi parema mõistmise, ühtse seire ja aruandluse ning kooskõlastatud ELi tasandi poliitika suunas.
            
            
               Toidujäätmed tekivad toiduainete tarneahela kõikides etappides: esmatootmisel, töötlemisel ja valmistamisel, tarnimisel, restoranides ja toitlustuses ning kodumajapidamistes. Seetõttu on neid eriti raske kvantifitseerida, sest toiduainete tarneahela igas etapis on toidujäätmete laad, nende allikad ja tekkepõhjused märkimisväärselt erinevad. 
            
            
               Seni kogutud andmed jäätmete kohta, eelkõige jäätmestatistika jaoks kogutud andmed ei sisalda üksikasjalikku teavet toidujäätmete koguste kohta. See on tingitud asjaolust, et väga sageli kogutakse toidujäätmeid segamini koos muude jäätmetega. Kuna andmeid jäätmete kohta kogutakse tavaliselt nende kogumise etapis, ei sisalda need andmed teavet jäätmete kohta, mis visatakse ära väljaspool jäätmete kogumise ja töötlemise süsteemi. 
            
            
               Nimetatud põhjustel on vaja eraldi õigusakti, milles keskendutakse toidujäätmete koguse mõõtmisele ning mis tuleks võimalikult suures ulatuses ühtlustada olemasolevate andmekogumise süsteemidega ja millega luuakse raamistik liikmesriikidele täiendavate jõupingutuste tegemiseks, et teha kindlaks tekkinud toidujäätmete kogused. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Dokumendi koostamisele eelnes Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi uurimisprojekt „FUSIONS“, milles analüüsiti erinevaid võimalusi toidujäätmete seireks ja esitati soovitus toidujäätmete koguse mõõtmise kohta liikmesriikides.
            
            
               Dokumendi kavandit tutvustati esmakordselt 2016. aasta novembris ELi toidukao ja toidu raiskamise platvormil. Aastatel 2016–2018 vahetati kõnealusel platvormil ja toidujäätmekoguste mõõtmiseks loodud platvormi allrühmas teavet (kolm koosolekut). Pärast kaasseadusandjate poliitilist kokkulepet komisjoni ettepaneku kohta muuta jäätmete raamdirektiivi konsulteeriti õigusakti eelnõu osas liikmesriikide esindajatega toidukao ja toidujäätmete eksperdirühmas ning jäätmete eksperdirühma ekspertidega (viis koosolekut). 
            
            
               Peeti neli nädalat kestnud avalik konsultatsioon, mille jooksul laekus tähtajaks 4. aprilliks 2019 parema õigusloome portaali kaudu elektrooniliselt 34 tagasisidet huvitatud isikutelt, sealhulgas toidu valdkonna ettevõtjatelt ja ettevõtjate ühendustelt.
            
            
               Saadud märkused kajastasid peamiselt seisukohti, mida huvitatud isikud olid eespool nimetatud konsultatsioonietappide käigus juba väljendanud. Konsultatsioonide käigus lisatud muudatustesse suhtuti positiivselt, kuid mitmel juhul peeti vajalikuks täiendavaid suuniseid tulevikus. Sagedane nõue oli see, et õigusakti lisataks toidukao ja -jäätmete, sealhulgas koristamata jäetud taimede vabatahtlik seire põllumajandusettevõtete tasandil. Kuna aga liikmesriigid ei ole veel valmis sellist seiret teostama, ei võetud seda nõuet praegu arvesse. Samuti ei ole käesolevas õigusaktis käsitletud üldise toidujäätmepoliitikaga seotud märkusi, mis ei puuduta õigusakti konkreetseid sätteid. 
            
            
               3.DELEGEERITUD ÕIGUSAKTI ÕIGUSLIK KÜLG 
            
            
               Kooskõlas jäätmedirektiivi 2008/98/EÜ artikli 9 lõikega 8 on komisjon volitatud kindlaks määrama, kuidas toidujäätmete koguseid mõõdetakse, ning kehtestama nende ühtseks mõõtmiseks kvaliteedi miinimumnõuded.
            
            
               Artiklis 1 selgitatakse toidujäätmete koguse mõõtmise ulatust. Artikliga 2 kehtestatakse sätted selle kohta, kuidas mõõtmist korraldada, tagamaks, et liikmesriikidel oleks võimalik esitada ajakohastatud andmeid kord aastas. 
            
            
               Artiklis 3 käsitletakse vabatahtlikku andmete esitamist, mis võib hõlmata üksikasjalikumaid andmeid toidujäätmete kohta või muid toidujäätmete tekke vältimisega seotud andmeid.
            
            
               Artiklis 4 sätestatakse kvaliteedinõuded, et tagada mõõtmise kvaliteet, pidades silmas tulevasi täiendusi.
            
            
               KOMISJONI DELEGEERITUD OTSUS (EL) …/…,
            
            
               3.5.2019,
            
         
         
            
               millega täiendatakse Euroopa Parlamendi ja nõukogu direktiivi 2008/98/EÜ toidujäätmete koguse ühtse mõõtmise ühise metoodika ja kvaliteedi miinimumnõuete osas 
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja millega tunnistatakse kehtetuks teatud direktiivid,
                  1
                eriti selle artikli 9 lõiget 8,
            
            
               ning arvestades järgmist:
            
            
               (1)Direktiivis 2008/98/EÜ on sätestatud liikmesriikide kohustus lisada toidujäätmete tekke vältimine oma jäätmetekke vältimise programmidesse ning jälgida ja hinnata toidujäätmete tekke vältimise meetmete rakendamist, mõõtes toidujäätmete kogust ühise metoodika alusel. Selle ühise metoodika peab kehtestama komisjon; samuti peab ta kehtestama kvaliteedi miinimumnõuded toidujäätmete koguse ühtseks mõõtmiseks, võttes aluseks ELi toidukao ja toidujäätmete platvormi töö tulemused.
            
            
               (2)Määruses (EÜ) nr 178/2002
                  2
                sätestatud mõiste „toit“ hõlmab toitu tervikuna kogu tarneahela ulatuses alates tootmisest kuni tarbimiseni. Toit hõlmab ka mittesöödavaid osi, kui need ei ole toidu tootmise käigus söödavatest osadest eraldatud, näiteks inimtoiduks ettenähtud liha küljes olevad kondid. Seega võivad toidujäätmed sisaldada elemente, mis sisaldavad söömiseks mõeldud toiduosi, ja toiduosi, mis ei ole ette nähtud söömiseks. 
            
            
               (3)Toidujäätmete hulka ei kuulu kaod toiduainete tarneahela selles etapis, kus teatavad tooted ei ole veel saanud määruse (EÜ) nr 178/2002 artikli 2 määratluse kohaseks toiduks, näiteks söödavad taimed, mida ei ole koristatud. Lisaks ei hõlma toidujäätmed toidutootmise kõrvalsaadusi, mis vastavad direktiivi 2008/98/EÜ artikli 5 lõikes 1 sätestatud kriteeriumidele, sest need kõrvalsaadused ei ole jäätmed. 
            
            
               (4)Toidujäätmete teket tuleb vältida ja toidujäätmeid vähendada toiduainete tarneahela kõikides etappides. Kuna toidujäätmete liigid ja toidujäätmete tekkele kaasa aitavad tegurid on toiduainete tarneahela eri etappide lõikes väga erinevad, tuleks toidujäätmete kogust iga etapi puhul eraldi mõõta.
            
            
               (5)Toidujäätmeid tuleks toiduainete tarneahela eri etappidega seostada vastavalt Euroopa Parlamendi ja nõukogu määrusega (EÜ) nr 1893/2006
                  3
                loodud liidu majanduse tegevusalade statistilisele klassifikaatorile NACE Revision 2. Kui NACE Rev. 2 asjakohane klassifikaator puudub, tuleks toidujäätmeid seostada kodumajapidamistega  vastavalt Euroopa Parlamendi ja nõukogu määruse (EÜ) nr 2150/2002
                  4
                I lisa 8. jao punktile 1.2. 
            
            
               (6)Kuigi komisjoni otsus 2000/532/EÜ,
                  5
                millega kehtestatakse Euroopa jäätmenimistu, ei võimalda alati toidujäätmete täpset identifitseerimist, võib see olla riikide ametiasutustele toidujäätmete koguse mõõtmisel suuniseks.
            
            
               (7)Direktiivi 2008/98/EÜ artikli 2 lõike 1 punktis f osutatud põllumajandusest pärit materjalid ja direktiivi 2008/98/EÜ artikli 2 lõike 2 punktis b osutatud loomsed kõrvalsaadused on kõnealuse direktiivi reguleerimisalast välja jäetud ning neid ei tohiks seega toidujäätmetena mõõta. 
            
            
               (8)Selleks et metoodikat oleks võimalik praktikas kohaldada ning et jälgimisest tulenev koormus oleks proportsionaalne ja mõistlik, ei tohiks toidujäätmetena mõõta teatavaid jäätmevooge, mis eeldatavasti ei sisalda toidujäätmeid või sisaldavad toidujäätmeid ebaolulistes kogustes. 
            
            
               (9)Toidujäätmete koguse täpsema mõõtmise huvides tuleks toidujäätmetega segatud toiduks mittekasutatavad materjalid (nt muld või pakendid) jätta toidujäätmete massis võimaluste piires arvesse võtmata. 
            
            
               (10)On mitut liiki toitu, mis tavaliselt visatakse ära reoveena või koos reoveega, näiteks pudelisse villitud joogi- ja mineraalvesi, joogid ja muud vedelikud. Praegu puuduvad selliste jäätmete koguse mõõtmiseks meetodid, mis tagaksid esitatud andmete piisava usaldusväärsuse ja võrreldavuse. Seetõttu ei tohiks sellist liiki toitu mõõta toidujäätmetena. Liikmesriikidel peaks siiski olema võimalus esitada seda liiki toidu kohta teavet vabatahtlikult.
            
            
               (11)Kuigi ained, mis on ette nähtud kasutamiseks direktiivi 2008/98/EÜ artikli 2 lõike 2 punktis e osutatud söödamaterjalidena, ei kuulu kõnealuse direktiivi kohaldamisalasse ja neid ei tuleks seetõttu mõõta toidujäätmetena, on teave algselt inimtoiduks ettenähtud, kuid pärast loomasöödana kasutatava toidu kohta (sealhulgas endine toit, nagu see on määratletud komisjoni määruse (EL) nr 68/2013
                  6
                lisa A osa punktis 3) oluline selleks, et mõista toiduga seotud materjalivooge, ja sellest teabest võib olla kasu sihipärase toidujäätmete tekke vältimise poliitika kavandamisel. Seetõttu peaks liikmesriikidel olema võimalik esitada sellist teavet ühtsel viisil vabatahtlikkuse alusel.
            
            
               (12)Selleks et oleks võimalik anda täpset teavet toiduainete tarneahela igas etapis tekkinud toidujäätmete koguste kohta, peaksid liikmesriigid korraldama toidujäätmete koguste põhjaliku mõõtmise. Selline põhjalik mõõtmine tuleks teha korrapäraselt toiduainete tarneahela iga etapi puhul ja vähemalt kord nelja aasta jooksul. 
            
            
               (13)Direktiivi 2008/98/EÜ artikli 37 lõike 3 kohaselt peavad liikmesriigid igal aastal teatama toidujäätmete kogused. Selleks et tagada proportsionaalsus ja vähendada halduskoormust, tuleks liikmesriikidel lubada kõnealuste iga-aastaste aruannete jaoks toidujäätmete mõõtmisel kasutada erinevaid meetodeid, sealhulgas toidujäätmete tekke olemasolevad analüüsid, uued eriuuringud toidujäätmete kohta, jäätmestatistika jaoks kogutud andmed või jäätme- ja muude sotsiaal-majanduslike andmetega seotud aruandluskohustused või nende variantide kombinatsioon. Võimaluse korral tuleks kasutada olemasolevaid andmeallikaid, näiteks Euroopa statistikasüsteemi. 
            
            
               (14)Selleks et tagada toiduainete tarneahela materjalivoogude ühtne seire sihipärase toidujäätmete vältimise poliitika raames, tuleks tagada, et liikmesriigid, kes otsustavad mõõta toidujäätmete koguseid üksikasjalikumalt või laiendada mõõtmise ulatust seonduvatele materjalivoogudele, võivad seda teha ühtsel viisil.
            
         
         
            
               (15)Selleks et võimaldada esitatud andmete kontrollimist ja mõõtmismeetodite parandamist ning tagada nende meetodite võrreldavus, peaksid liikmesriigid esitama mõõtmismeetodite ja kogutud andmete kvaliteedi kohta lisateavet,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
                  Toidujäätmete koguse mõõtmise ulatus 
            
            
               1.Toidujäätmete koguseid mõõdetakse eraldi järgmiste toidutarneahela etappide puhul: 
            
            
               (a)esmatootmine; 
            
            
               (b)töötlemine ja valmistamine; 
            
            
               (c)toidu jaemüük ja muul viisil tarnimine; 
            
            
               (d)restoranid ja toitlustus; 
            
            
               (e)kodumajapidamised. 
            
            
               2.Toidujäätmed seostatakse iga lõikes 1 osutatud toidutarneahela etapiga vastavalt I lisale. 
            
            
               3.Mõõtmine hõlmab toidujäätmeid, mis on liigitatud II lisas osutatud jäätmekoodide alla või mis tahes muu jäätmekoodi alla, mis hõlmab toidujäätmeid sisaldavaid jäätmeid.
            
            
               4.Toidujäätmete koguse mõõtmine ei hõlma järgmist:
            
            
               (a)direktiivi 2008/98/EÜ artikli 2 lõike 1 punktis f osutatud põllumajandusest pärit materjal; 
            
            
               (b)direktiivi 2008/98/EÜ artikli 2 lõike 2 punktis b osutatud loomsed kõrvalsaadused; 
            
            
               (c)toidujäätmete jäägid, mis on kogutud koos pakendijäätmetega, mis on liigitatud otsuses 2000/532/EÜ kehtestatud Euroopa jäätmenimistus esitatud jäätmekoodi „15 01 – Pakendid (sh lahus kogutud olmepakendijäätmed)“ alla; 
            
            
               (d)toidujäätmete jäägid, mis on kogutud koos otsuses 2000/532/EÜ kehtestatud Euroopa jäätmenimistus esitatud jäätmekoodi „20 03 03 – Tänavapühkmed“ alla liigitatud jäätmetega; 
            
            
               (e)toiduks mittekasutatavad ja koos toidujäätmetega kogutud materjalid, niivõrd kui see on võimalik.
            
            
               5.Toidujäätmete koguse mõõtmine ei hõlma järgmist, ilma et see piiraks artiklis 3 osutatud vabatahtlikku mõõtmist:
            
            
               (a)reoveena või koos reoveega ära kallatud toidujäätmed;
            
            
               (b)direktiivi 2008/98/EÜ artikli 2 lõike 2 punktis e osutatud ained, mis on ette nähtud kasutamiseks söödamaterjalina. 
            
         
         
            
               Artikkel 2
               Toidujäätmete koguse mõõtmise metoodika 
            
            
               1.Liikmesriigid mõõdavad igal aastal kogu kalendriaasta jooksul tekkinud toidujäätmete koguse. 
            
            
               2.Liikmesriigid mõõdavad vähemalt kord nelja aasta jooksul toidujäätmete koguse toiduainete tarneahela teatavas etapis, kasutades III lisas sätestatud metoodikat.
            
            
               3.Kui III lisas sätestatud metoodikat ei kasutata, mõõdab liikmesriik toidujäätmete koguse toiduainete tarneahela teatavas etapis IV lisas sätestatud metoodika abil. 
            
            
               4.Esimese aruandeperioodi jaoks, millele on osutatud direktiivi 2008/98/EÜ artikli 37 lõike 3 kolmandas lõigus, mõõdavad liikmesriigid toidujäätmete koguse kõikide toidutarneahela etappide puhul, kasutades III lisas sätestatud metoodikat. Selle perioodi jaoks võivad liikmesriigid kasutada andmeid, mis on juba kogutud olemasoleva korra alusel 2017. aasta või hilisemate aastate kohta. 
            
            
               5.Toidujäätmete koguseid mõõdetakse värske massi tonnides.
            
            
               Artikkel 3
               Vabatahtlik mõõtmine
            
            
               Liikmesriigid võivad koguda ja esitada komisjonile toidujäätmete koguse kohta täiendavaid andmeid, samuti andmeid toidujäätmete tekke vältimise kohta. Sellised andmed võivad hõlmata järgmist:
            
            
               (a)selliste toidujäätmete kogused, mis koosnevad inimeste poolt tarbimiseks ettenähtud toiduosadest;
            
            
               (b)reoveena või koos reoveega ära kallatud toidujäätmete kogused;
            
            
               (c)direktiivi 2008/98/EÜ artikli 9 lõike 1 punktis h osutatud inimtarbimiseks ümberjaotatud toidu kogused;
            
            
               (d)sellise toidu kogused, mis ei ole enam ette nähtud inimtoiduks ja mis on turule lastud määruse (EÜ) nr 178/2002 artikli 3 lõikes 6 määratletud söödakäitleja poolt söödaks muutmise eesmärgil; 
            
            
               (e)komisjoni määruse (EL) nr 68/2013 lisa A osa punktis 3 määratletud endine toit.
            
            
               Artikkel 4
                  Kvaliteedi miinimumnõuded
            
            
               1.Liikmesriigid võtavad asjakohaseid meetmeid, et tagada toidujäätmete koguse mõõtmise usaldusväärsus ja täpsus. Eelkõige tagavad liikmesriigid, et: 
            
            
               (a)III lisas sätestatud metoodika kohased mõõtmised tehakse selle andmekogumi esindusliku valimi põhjal, mille suhtes tulemusi kasutatakse, ning et need mõõtmised kajastavad mõõdetavaid toidujäätmekoguseid käsitlevate andmete muutumist adekvaatselt; 
            
            
               (b)IV lisas sätestatud metoodika kohaselt tehtavad mõõtmised tehakse parima kättesaadava teabe põhjal. 
            
            
               2.Liikmesriigid esitavad komisjonile teabe meetodite kohta, mida kasutati toidujäätmete koguse mõõtmiseks toiduainete tarneahela iga etapi puhul, ning teabe kasutatud meetodite oluliste muudatuste kohta võrreldes varasemal mõõtmisel kasutatud meetoditega. 
            
            
               Artikkel 5
                  Jõustumine
            
            
               Käesolev otsus jõustub kahekümnendal päeval pärast selle avaldamist Euroopa Liidu Teatajas.
            
         
         
            
               Brüssel, 3.5.2019
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3). 
               
               
                  
                     (2)
                  
                        Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1–24).
               
               
                  
                     (3)
                  
                        Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi
                     (ELT L 393, 30.12.2006, lk 1).
               
               
                  
                     (4)
                  
                        Euroopa Parlamendi ja nõukogu 25. novembri 2002. aasta määrus (EÜ) nr 2150/2002 jäätmestatistika kohta (EÜT L 332, 9.12.2002, lk 1).
               
               
                  
                     (5)
                  
                        Komisjoni 3. mai 2000. aasta otsus 2000/532/EÜ, millega asendatakse otsus 94/3/EÜ (millega kehtestatakse jäätmeid käsitleva nõukogu direktiivi 75/442/EMÜ artikli 1 punkti a kohaselt jäätmete nimistu) ja nõukogu otsus 94/904/EÜ (millega kehtestatakse ohtlikke jäätmeid käsitleva nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistu) (EÜT L 226, 6.9.2000, lk 3).
               
               
                  
                     (6)
                  
                        Komisjoni 16. jaanuari 2013. aasta määrus (EL) nr 68/2013 söödamaterjalide kataloogi kohta
                     (
                  ELT L 29, 30.1.2013, lk 1
                  ).
               
            
      
    ---documentbreak--- 
      
         
         
            
               I LISA
            
            
               Toidujäätmete seostamine toiduainete tarneahela eri etappidega
            
            
                     
                  
                  
                     
                  
                  
                     
                        Tegevus, mille käigus tekivad jäätmed
                     
                  
               
                     
                        Toiduainete tarneahela etapid
                     
                  
                  
                     
                        Asjakohane jäätmestatistika
                           1
                         kirje, mis hõlmab toiduainete tarneahela asjaomast etappi
                     
                  
                  
                     
                        Asjakohane NACE Rev. 2 kood
                     
                  
                  
                     
                        Kirjeldus 
                     
                  
               
                     
                        Esmatootmine
                     
                  
                  
                     
                        Kirje 1 osa
                     
                     
                  
                  
                     
                        A jagu
                     
                  
                  
                     
                        Põllumajandus, metsandus ja kalandus 
                     
                  
               
                     
                  
                  
                     
                  
                  
                     
                  
                  
                     
                        Osa 01
                     
                     
                  
                  
                     
                        Taime- ja loomakasvatus, jahindus ja neid teenindavad tegevusalad 
                     
                  
               
                     
                  
                  
                     
                  
                  
                     
                  
                  
                     
                        Osa 03
                     
                  
                  
                     
                        Kalapüük ja vesiviljelus
                     
                  
               
                     
                        Töötlemine ja valmistamine
                     
                  
                  
                     
                        Kirje 3 osa 
                     
                     
                  
                  
                     
                        C jagu
                     
                  
                  
                     
                        Valmistamine
                     
                  
               
                     
                  
                  
                     
                  
                  
                     
                  
                  
                     
                        Osa 10
                     
                  
                  
                     
                        Toiduainete tootmine
                     
                  
               
                     
                  
                  
                     
                  
                  
                     
                  
                  
                     
                        Osa 11
                     
                  
                  
                     
                        Jookide tootmine
                     
                  
               
                     
                        Toidu jaemüük ja muul viisil tarnimine
                     
                  
                  
                     
                        Kirje 17 osa
                     
                     
                  
                  
                     
                        G jagu
                     
                  
                  
                     
                        Hulgi- ja jaekaubandus; mootorsõidukite ja mootorrataste remont
                     
                  
               
                     
                  
                  
                     
                  
                  
                     
                  
                  
                     
                        Osa 46
                     
                  
                  
                     
                        Hulgikaubandus, v.a mootorsõidukid ja mootorrattad
                     
                  
               
                     
                  
                  
                     
                  
                  
                     
                  
                  
                     
                        Osa 47
                     
                  
                  
                     
                        Jaekaubandus, v.a mootorsõidukid ja mootorrattad
                     
                  
               
                     
                        Restoranid ja toitlustus
                     
                  
                  
                     
                        Kirje 17 osa
                     
                     
                  
                  
                     
                        I jagu 
                     
                  
                  
                     
                        Majutus ja toitlustus
                     
                  
               
                     
                  
                  
                     
                  
                  
                     
                  
                  
                     
                        Osa 55
                     
                  
                  
                     
                        Majutus
                     
                  
               
                     
                  
                  
                     
                  
                  
                     
                  
                  
                     
                        Osa 56
                     
                  
                  
                     
                        Toidu ja joogi serveerimine
                     
                  
               
                     
                  
                  
                     
                  
                  
                     
                        N, O, P, Q, R, S jaod
                     
                  
                  
                     
                  
               
                     
                  
                  
                     
                  
                  
                     
                  
                  
                     
                        Osad, mis hõlmavad tegevusi, mille raames osutatakse toitlustusteenuseid (nt töötajate toitlustamine, tervishoid, haridus, reisitoitlustus) 
                     
                  
                  
                     
                  
               
                     
                        Kodumajapidamised
                     
                  
                  
                     
                        Kirje 19
                     
                  
                  
                     
                        Kodumajapidamised, nagu on osutatud määruse (EÜ) nr 2150/2002 (jäätmestatistika kohta) I lisa 8. jao punktis 1.2
                     
                  
                  
                     
                        Kodumajapidamises tekkivad jäätmed
                     
                  
               
               II LISA
            
            
               Euroopa jäätmenimistus
                  2
                esitatud jäätmekoodid sellist liiki jäätmete kohta, mis tavaliselt sisaldavad toidujäätmeid
            
            
               Esmatootmine
            
            
                     
                        02 01 02
                     
                  
                  
                     
                        Loomsete kudede jäätmed
                     
                  
               
                     
                        02 01 03 
                     
                  
                  
                     
                        Taimsete kudede jäätmed
                     
                  
               
               Töötlemine ja valmistamine
            
            
                     
                        02 02 
                     
                  
                  
                     
                        Liha, kala ja muude loomsete toiduainete valmistamisel ja töötlemisel tekkinud jäätmed
                     
                  
               
                     
                        02 03
                     
                  
                  
                     
                        Puu-, köögi- ja teravilja, toiduõli, kakao, kohvi, tee ja tubaka töötlemisel ning valmistamisel, konservitootmisel, pärmi ja pärmikontsentraadi tootmisel ning melassi valmistamisel ja kääritamisel tekkinud jäätmed
                     
                  
               
                     
                        02 04
                     
                  
                  
                     
                        Suhkrutootmisjäätmed
                     
                  
               
                     
                        02 05
                     
                  
                  
                     
                        Piimatööstusjäätmed
                     
                  
               
                     
                        02 06
                     
                  
                  
                     
                        Pagari- ja kondiitritööstusjäätmed
                     
                  
               
                     
                        02 07
                     
                  
                  
                     
                        Alkohoolsete ja alkoholivabade jookide (v.a kohv, tee ja kakao) tootmise jäätmed
                     
                  
               
               Toidu jaemüük ja muul viisil tarnimine 
            
            
                     
                        20 01 08 
                     
                  
                  
                     
                        Biolagunevad köögi- ja sööklajäätmed 
                     
                  
               
                     
                        20 01 25 
                     
                  
                  
                     
                        Toiduõli ja -rasv
                     
                  
               
                     
                        20 03 01
                     
                  
                  
                     
                        Segaolmejäätmed
                     
                  
               
                     
                        20 03 02
                     
                  
                  
                     
                        Turgudel tekkinud jäätmed
                     
                  
               
                     
                        16 03 06 
                     
                  
                  
                     
                        Orgaanilised jäätmed, mida ei ole nimetatud koodinumbriga 16 03 05
                     
                  
               
               Restoranid ja toitlustus
            
            
                     
                        20 01 08 
                     
                  
                  
                     
                        Biolagunevad köögi- ja sööklajäätmed 
                     
                  
               
                     
                        20 01 25 
                     
                  
                  
                     
                        Toiduõli ja -rasv
                     
                  
               
                     
                        20 03 01
                     
                  
                  
                     
                        Segaolmejäätmed
                     
                  
               
               Kodumajapidamised
            
            
                     
                        20 01 08 
                     
                  
                  
                     
                        Biolagunevad köögi- ja sööklajäätmed 
                     
                  
               
                     
                        20 01 25 
                     
                  
                  
                     
                        Toiduõli ja -rasv
                     
                  
               
                     
                        20 03 01
                     
                  
                  
                     
                        Segaolmejäätmed
                     
                  
               
            
               III LISA
            
            
               Toidujäätmete koguse põhjaliku mõõtmise metoodika 
            
            
               Toidujäätmete kogus toiduainete tarneahela teatavas etapis tehakse kindlaks, mõõtes toidukäitlejate või kodumajapidamiste valimi tekitatud toidujäätmete kogust kooskõlas mõne järgmise meetodiga või nende meetodite kombinatsiooniga või mis tahes muu asjakohasuse, esindavuse ja usaldusväärsuse seisukohast samaväärse meetodiga.
            
         
         
            
                     
                        Toiduainete tarneahela etapp
                     
                  
                  
                     
                        Mõõtmismeetodid
                     
                  
               
                     
                        Esmatootmine
                     
                  
                  
                     
                        ·Otsene mõõtmine
                     
                  
                  
                     
                        ·Massibilanss
                     
                  
                  
                     
                  
                  
                     
                        ·Küsimustikud ja intervjuud
                     
                     
                     
                        ·Koefitsiendid ja tootmisstatistika
                     
                     
                     
                        ·Jäätmete koostise analüüs
                     
                     
                  
               
                     
                        Töötlemine ja valmistamine
                     
                  
                  
                     
                  
                  
                     
                        ·
                     
                  
                  
                     
                  
                  
                     
                  
               
                     
                        Toidu jaemüük ja muul viisil tarnimine
                     
                  
                  
                     
                  
                  
                     
                        ·
                     
                  
                  
                     
                        ·Jäätmete koostise analüüs
                     
                  
                  
                     
                        ·Loendamine/skaneerimine
                     
                  
                  
                     
                  
               
                     
                        Restoranid ja toitlustus
                     
                  
                  
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                        ·Päevikud
                     
                  
               
                     
                        Kodumajapidamised
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                  
                  
                     
                        ·
                     
                  
               
               Meetodite kirjeldus
            
            
               Meetodid, mis põhinevad otsesel juurdepääsul toidujäätmetele / otsesel mõõtmisel 
            
            
               Toidujäätmetele otsest (füüsilist) juurdepääsu omav üksus kasutab toidujäätmete koguse mõõtmiseks või ligikaudse koguse hindamiseks järgmisi meetodeid: 
            
            
               ·Otsene mõõtmine (kaalumine või koguse hindamine)
            
            
               Mõõtevahendi kasutamine, et teha otse või koguse põhjal kindlaks toidujäätmete proovide või kogu jäätmemassi fraktsioonide mass. See hõlmab eraldi kogutud toidujäätmete koguse mõõtmist.
            
            
               ·Skaneerimine/loendamine 
            
            
               Toidujäätmetes sisalduvate komponentide arvu hindamine ja saadud tulemuse kasutamine massi kindlakstegemiseks. 
            
            
               ·Jäätmete koostise analüüs
            
            
               Toidujäätmete füüsiline eraldamine muudest fraktsioonidest, et määrata sorditud fraktsioonide mass. 
            
            
               ·Päevikud 
            
            
               Isik või isikute rühm peab korrapäraselt toidujäätmete alase teabe registrit või päevikut. 
            
            
               Muud meetodid
            
            
               Kui toidujäätmetele otsene (füüsiline) juurdepääs puudub või kui otsene mõõtmine ei ole võimalik, kasutatakse järgmisi meetodeid: 
            
            
               ·Massibilanss 
            
            
               Toidujäätmete koguse arvutamine, lähtudes mõõdetavasse süsteemi siseneva ja sealt väljuva toidu sisend- ja väljundmaterjali massist ning toidu töötlemisest ja tarbimisest süsteemis.
            
            
               ·Koefitsiendid
            
            
               Toiduainetööstuse allsektori või üksikettevõtja puhul esinduslike varem kindlaks määratud toidujäätmekoefitsientide või -protsentide kasutamine. Sellised koefitsiendid või protsendid määratakse kindlaks proovide võtmise, toidukäitlejate esitatud andmete või muude meetodite abil.
            
            
               IV LISA
            
            
               Toidujäätmete koguse mõõtmise metoodika, kui ei kasutata III lisas sätestatud metoodika kohast põhjalikku mõõtmist 
            
         
         
            
               Kui ei kasutata artiklis 2 osutatud põhjalikku mõõtmist, mõõdetakse toiduainete tarneahela teatavas etapis tekkinud toidujäätmete kogust mõne järgmise meetodi või meetodite kombinatsiooni abil:
            
            
               (a)Toidujäätmete koguse arvutamine kõige uuemate kättesaadavate andmete põhjal, mis käsitlevad toidujäätmete osakaalu toiduainete tarneahela kindlas etapis (tehakse kindlaks vastavalt III lisale), ja selles etapis tekkinud jäätmete üldkoguse põhjal. Toiduainete tarneahela kindlas etapis tekkinud jäätmete üldkogus tehakse kindlaks Euroopa Parlamendi ja nõukogu määruse (EÜ) nr 2150/2002
                  3
                nõuete kohaselt esitatud andmete põhjal iga I lisas nimetatud toidutarneahela etapi kohta. Kui sellised andmed ei ole asjaomase aasta kohta kättesaadavad, kasutatakse eelneva aasta andmeid.
            
            
               (b)Toidujäätmete koguse arvutamine toiduainete tarneahela vastavate etappide puhul asjakohaste sotsiaal-majanduslike andmete põhjal. Toidujäätmete koguse arvutamisel võetakse aluseks kõige uuemad andmed toiduainete tarneahela teatavas etapis tekkinud toidujäätmete koguse kohta ning ühe või mitme järgmise sotsiaal-majandusliku näitaja suurenemine või vähenemine ajavahemikul alates kõnealuse teabe viimase mõõtmise aastast jooksva aruandeperioodini:
            
            
                     
                        Toiduainete tarneahela etapp
                     
                  
                  
                     
                        Näitaja
                     
                  
               
                     
                        Esmatootmine
                     
                  
                  
                     
                        ·Toiduainete tootmine põllumajanduses, kalanduses ja jahinduses
                     
                  
               
                     
                        Töötlemine ja valmistamine
                     
                  
                  
                     
                        ·Töödeldud toidu tootmine – PRODCOMi
                           4
                         andmete põhjal. 
                     
                  
               
                     
                        Toidu jaemüük ja muul viisil tarnimine
                     
                  
                  
                     
                        ·Toidukaupade käive
                     
                     
                        ·Rahvaarv 
                     
                  
               
                     
                        Restoranid ja toitlustus
                     
                  
                  
                     
                        ·Käive
                     
                     
                        ·Tööhõive (täistööajale taandatud töötajate arv) 
                     
                  
               
                     
                        Kodumajapidamised
                     
                  
                  
                     
                        ·Rahvaarv
                     
                     
                        ·Leibkondade netotulu
                           5
                        
                     
                  
               
               Liikmesriigid võivad kasutada muid näitajaid, kui need on toiduainete tarneahela kindlas etapis tekkinud toidujäätmete kogusega paremini seotud. 
            
         
         
            
                  
                     (1)
                  
                        Euroopa Parlamendi ja nõukogu 25. novembri 2002. aasta määruse (EÜ) nr 2150/2002 (jäätmestatistika kohta) I lisa 8. jao punkt 1 (EÜT L 332, 9.12.2002, lk 1).
               
               
                  
                     (2)
                  
                        Komisjoni 3. mai 2000. aasta otsus 2000/532/EÜ, millega asendatakse otsus 94/3/EÜ (millega kehtestatakse jäätmeid käsitleva nõukogu direktiivi 75/442/EMÜ artikli 1 punkti a kohaselt jäätmete nimistu) ja nõukogu otsus 94/904/EÜ (millega kehtestatakse ohtlikke jäätmeid käsitleva nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistu) (EÜT L 226, 6.9.2000, lk 3).
               
               
                  
                     (3)
                  
                        Euroopa Parlamendi ja nõukogu 25. novembri 2002. aasta määrus (EÜ) nr 2150/2002 jäätmestatistika kohta (EÜT L 332, 9.12.2002, lk 1).
               
               
                  
                     (4)
                  
                        Komisjoni 29. aprilli 2004. aasta määrus (EÜ) nr 912/2004, millega rakendatakse nõukogu määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta (ELT L 163, 30.4.2004, lk 71).
               
               
                  
                     (5)
                  
                        Eurostati andmete põhjal.